สังคมข่าวหุ้นนิวส์เวฟ
นิวส์เวฟ : หนังสือพิมพ์ข่าวหุ้นธุรกิจรายวันกระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 19 พ.ย. 2558 ดัชนีตลาดหุ้นไทยปิดการซื้อขายอยู่ที่ 1,376.82 จุด ปรับลดลง 13.35 จุด พ่วงด้วยมูลค่าการซื้อขาย 3.6 หมื่นล้านบาท
19 พ.ย. 2558

หนังสือพิมพ์ข่าวหุ้นธุรกิจรายวันกระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดี 19 พ.ย. 2558 ดัชนีตลาดหุ้นไทยปิดการซื้อขายอยู่ที่ 1,376.82 จุด ปรับลดลง 13.35 จุด พ่วงด้วยมูลค่าการซื้อขาย 3.6 หมื่นล้านบาท
* กลุ่มเข้าซื้อสุทธิทางรายย่อยเปิดฉากนำทัพเข้าเก็บไป 1,778 ล้านบาท ตามด้วยสถาบันซื้อไป 1,104 ล้านบาท ส่วนขาเทขายพี่ต่างชาติสาดกระจาย 1,655 ล้านบาท และบัญชีบริษัทหลักทรัพย์อีก 1,227 ล้านบาท
* ตลาดหุ้นไทยไม่ค่อยดีเท่าไหร่ เพราะกลับมาอยู่ในภาวะการซื้อขายต่ำกว่าระดับ 1,400 จุดอีกแล้ว ที่สำคัญตระกูลหุ้นบลูชิพทั้งหลายยังขาดปัจจัยบวกดันราคาหุ้น ดังนั้น โอกาสที่ตลาดหุ้นไทยระยะสั้นยังคงซึมเศร้าต่อมีความเป็นไปได้สูงมาก
* ดังนั้น “นิวส์เวฟ” จึงอยากแนะนำให้สลับมาเน้นเลือกลงทุนในกลุ่มหุ้นล็อกเป้าเติบโตแน่นอน หรือมีปัจจัยบวกหนุนหุ้นชัดเจนเป็นหลัก เพราะจะช่วยให้พอร์ตลงทุนปลอดภัยมากขึ้น
* เริ่มกันด้วยหุ้นแรก TRUE มีอยู่หนึ่งปัจจัยที่ตลาดยังไม่ได้หยิบมาให้น้ำหนักมากนัก นั่นคือตัวผลการดำเนินงานที่กำไรเติบโตกันแบบท่วมท้น
* แต่บังเอิญช่วงที่ประกาศงบ Q3 โดนเรื่องประมูล 4G กลบกระแสกันไป ซึ่งฟาดกำไร1,070 ล้านบาท ดันให้งบ 9 เดือนแรกกำไรปรี๊ด 4,706 ล้านบาท เลยทีเดียว
* ที่สำคัญกำไรเติบโตยังกดให้ P/E หุ้นดิ่งเหลือแค่ 39 เท่า จากเดิมเทรดกันทะลุ 100 เท่า หายไปมากกว่า 60 เท่า โอ้โห ลดลงแบบทะลัก ล่าสุด ปิดเหลือ 9.20 บาท ต้องเข้าสะสมสถานเดียวอย่ารอช้า
* หุ้น AOT สถานการณ์ธุรกิจยังคงสดใสแบบโตวันโตคืน ล่าสุด เปิดข่าวดี ความคืบหน้าแผนการปรับปรุงอาคารผู้โดยสาร 2 ท่าอากาศยานดอนเมืองดำเนินการไปแล้วกว่า 90%
* ซึ่งในเบื้องต้นคาดว่า จะเปิดตัวได้ภายในช่วงเดือน ธ.ค.นี้ นั่นหมายความว่าโอกาสที่ดอนเมืองจะเพิ่มศักยภาพสร้างรายได้-กำไรให้กับ AOT มีมากขึ้นอีกเพียบ แล้วอย่าลืมนะภายในเร็วๆ นี้ AOT ยังเตรียมจะประกาศงบปี 58 (สิ้นสุดเดือน ก.ย.) ที่มีลุ้นกำไรสูงออกมาอีก ขอให้จับตาดูไว้ด้วย
* หุ้น EPG ช่วงนี้ชอบเป็นพิเศษ เพราะหลังจากซัดผ่านทะลุแนวต้านสำคัญขึ้นมา ยังยืนเหนือระดับ 10 บาท มาได้แล้วถึง 3 วันทำการ
* อีกทั้งวอลุ่มเทรดระยะหลังนี่โป่งวันโป่งคืน แรงซื้อหุ้นมีเพียบ ขนาดเมื่อวานที่หลายคนมองว่า น่าจะโดนแรง “ขายทำกำไร” กดราคาหุ้นลดลงหนัก ที่ไหนได้ปิดลบแค่ 10.50 บาท ลงไม่ถึง 1% ด้วยซ้ำ แสดงว่าฐานราคาแข็งแกร่งแล้วจริงๆ
* สำหรับ EPG นับเป็นอีกหนึ่งหุ้น “โกรทสต๊อก” ที่กำลังอยู่ในภาวะขาขึ้นเต็มสูบ ได้รับผลบวกทั้งราคาน้ำมันลดลงฉุดให้ต้นทุนต่ำ
* บวกกับรับออเดอร์งานลูกค้าหนาแน่น จึงแทบการันตีการเติบโตไว้เรียบร้อย ใครถืออยู่มีต้นทุนต่ำกว่ากระดานต้อง “Let profit run” สถานเดียว * กลุ่มสื่อสารปลดล็อกไปอีกขั้น หลังจากศาลปกครองไม่รับฟ้อง คดีสหภาพ CAT ค้านประมูล 4G งานนี้ ช่วยคลายความกังวลลงไปเยอะทีเดียว
* ไหนๆ ว่าถึงหุ้นสื่อสารแล้ว อยากให้โฟกัสกับหุ้น “เหาฉลาม” กันไว้บ้าง เพราะราคาหลายตัวยังไม่สะท้อนข่าวดีกันเลย
* ตัวแรกเลือก CSS ถอยกลับมาซื้อขายกันแถว 5 บาท นับเป็นโอกาสดีในการเข้าสะสม ซึ่งมีลุ้นฟาดงานติดตั้งและปรับปรุงเสาโทรคมนาคมอีกเพียบ มองแนวต้านแรก 5.20 บาท ถ้าผ่านได้มีลุ้นไปต่อแถว 5.40-5.50 บาท เลยแหละ
* อีกรายเลือก COM7 แต่ขอให้รอราคาถอยลงมาแถว 4.50 บาท จะปลอดภัยกว่า เพราะแม้พื้นฐานยังแกร่ง ได้อิงกระแสข่าวขายไอโฟนรุ่นใหม่ แต่ด้วยแรงขายทำกำไรที่มีอยู่เยอะ ควรต้องใจเย็นรอจังหวะกันหน่อย
* ปิดท้ายด้วยหุ้น ธนพิริยะ หรือ TNP น้องใหม่รายล่าสุด สามารถปิดบวก 1.80 บาท เพิ่มขึ้น 2.86% พร้อมกับยืนเหนือราคาจองไอพีโอที่ 1.75 บาท ไปได้
* โดยช่วงเปิดตลาดทำราคา 1.81 บาท จากนั้นไล่ขึ้นไปแตะจุดสูงสุดที่ 1.97 บาท แต่ช่วงท้ายเจอแรงขายทำกำไรกดดันไปหน่อยเลยถอยมาจบที่ 1.80 บาท วันนี้ ดูแล้วยังไงก็วิ่งไปต่อแน่นอน เตรียมเปิดฉากเทรดรอบสองกันได้เลย * 